Хэшээл\_1

Сэдэб: ФРАЗЕОЛОГИ

**Зорилгонууд:**

**Предметнэ:** Тогтомол холбуулал ба тэдэнэй гол шэнжэнүүд тухай; шанар шэнжэнүүдээрнь фразеологизмуудые таниха, удхыень тайлбарилха, тогтомол холбуулалнуудай толи тухай мэдэхэ, хэрэглэхэ, тогтомол ба сүлөө холбуулалнуудые илгаха, хэлэлгэдээ хэрэглэхэ шадабаритай болгохо.

**Метапредметнэ:** Һанал бодолоо, досоохи байдалаа хэлэхэ, харуулха талада үгын үүргэ ойлгохо; толи хэрэглэхэ, хэрэгтэй юумэеэ олохо, тобшолол гаргаха, схемэ, таблица зохёожо һураха.

**Личностнэ:** Түрэл хэлэнэйнгээ баялиг мэдэрхэ, сэгнэхэ, омогорхохо; тогтомол холбуулалнуудые хэрэглэжэ, хэлэеэ хүгжөөхэ эрмэлзэл түрүүлхэ Бүлэг болон хамта хүдэлхэ, бэе бэеэ шагнаха, һанал бодолоо хэлэхэ шадабаритай болохо.

Буряад хэлэн: 6-дахи класста үзэхэ һуралсалай ном. – Улаан-Үдэ: Бэлиг, 2018. – 20-дохи нюур

Нэгэ удхые хамтаараа тэмдэглэдэг хэдэн үгын хабсаралые тогтомол холбуулалнууд гү, али **ФРАЗЕОЛОГИЗМУУД** гэдэг. Тогтомол холбуулалнуудые шэнжэлдэг эрдэмые **ФРАЗЕОЛОГИ г**эдэг.

Жэшээнь: ***халуун шулуу долёоһон*** *(бэрхэшээл үзэһэн),* ***халбагаа хахарха*** *(эбээ таһарха),* ***унаһан малгайгаа абангүй*** *(сүлөөгүй).*

Тогтомол холбуулал соохи үгэнүүдэй һуурииень һэлгүүлжэ, хубилгажа болохогүй.

Фразеологизмуудай үшөө нэгэ янзань оньһон, хошоо үгэнүүд болоно. Юумые уран хэлээр зураглан харуулһан тогтомол холбоотой мэдүүлэлнүүдые оньһон үгэнүүд гэдэг. Жэшээнь: *Эдээр бэеэ шэмэглэнхаар, эрдэмээр бэеэ шэмэглэ.*

Тогтомол холбоо үгэнүүд (фразеологизмууд) хэлэлгэ уран, хурса, гоё, сэсэн болгоно. Уран зохёолнууд соо элбэгээр хэрэглэгдэдэг.

**Д-46.** Үгэнүүдһээ фразеологизм суглуулагты.

1. далайда, һанаан, бахын
2. малгайгаа, унаһан, абангүй
3. дээрэ, хилгааһанай, эрмэг
4. бодхоохогүй, хони, хэбтэһэн
5. уулын, саагуур, долоон

**Д-49 .** 5 фразеологизмуудые шэлэжэ, мэдүүлэлнүүдые зохёогты.